તમારી નાણાકીય સલામતી એ બાળકના સારા ઘડતર માટે ખૂબ મહત્વની છે. એ માટે યોગ્ય નાણાકીય આયોજન હોવું અને એના પર અમલ કરવો એ અતિ મહત્વનું છે કે જેથી કરીને તમારી નાણાકીય મહત્વાકાંક્ષાઓ મુજબ યોગ્ય માર્ગે પ્રગતિ થયા કરે. એ માટે આવકની પદ્ધતિમાં ફેરફાર પણ થઈ શકે છે. દા. ત. માતા - પિતા બંને કમાનારા સભ્યો હોય અને બેમાંથી એક જણ બાળકની સાર સંભાળ માટે સમય આપવાનું નક્કી કરે તો એનો અર્થ થાય છે: આવકમાં ઘટાડો અને એનો પ્રત્યાઘાત નાણાકીય આયોજનમાં જોવા મળે.